Dins del procés d'adaptació a l'euro, el passat 1 de gener de 1999, es va iniciar el període transitori durant el qual, si bé la moneda que circula és la pesseta, en les transaccions i en les informacions es pot utilitzar l'euro, i en alguns casos, com per exemple en l'endeutament públic, la unitat de compte que s'ha d'utilitzar obligatòriament és l'euro.
Per aquest motiu, cal regular els supòsits en els quals la informació que proporciona la comptabilitat pública s'expressa en una o altra unitat de compte.
D'altra banda, com que als arrodoniments es poden provocar petites diferències que cal comptabilitzar, s'han de crear a l'efecte els comptes necessaris, modificant en aquest sentit el Pla general de comptabilitat pública.
Per tot el que s'ha exposat i de conformitat amb el que preveu l'article 74 del Decret legislatiu 9/1994, de 13 de juliol, pel qual s'aprova el text refós de la Llei de finances públiques de Catalunya,
Les normes que conté la present Ordre són d'aplicació a l'Administració de la Generalitat de Catalunya, als organismes autònoms administratius, al Servei Català de la Salut i a les entitats gestores de la Seguretat Social.
—2 Unitat de compte en què es portaran els registres comptables i s'expressarà la informació comptable
Durant el període transitori d'introducció de l'euro, la comptabilitat de les entitats integrades a l'àmbit d'aplicació d'aquesta Ordre haurà de portar-se amb la unitat de compte en què s'aprovin els seus respectius pressupostos.
—3 Comptes anuals que cal retre a la Sindicatura de Comptes
Els comptes anuals que cal retre a la Sindicatura de Comptes s'expressaran en la mateixa unitat de compte en què s'aprovin els pressupostos de les respectives entitats comptedonants.
Mentre els pressupostos s'expressin en pessetes, cada un dels estats relatius a l'endeutament contindrà la informació en pessetes i en euros.
Als comptes anuals relatius a aquests exercicis en què els pressupostos s'hagin aprovat en pessetes caldrà incorporar, a més a més, per retre a la Sindicatura de Comptes, els següents estats expressats en euros:
Estat de liquidació del pressupost d'ingressos i de despeses.
El Balanç i el Compte del resultat economicopatrimonial hauran d'incorporar en tot cas les xifres de l'exercici precedent en euros.
—4 Estructura i nivell de desagregració de la liquidació del pressupost i d'altres informacions comptables expressades en euros
El resum de l'estat de liquidació del pressupost presentarà la mateixa estructura que la que determina l'article 81.1 de la Llei 9/1994, de 13 de juliol, del text refós de la Llei de finances públiques de Catalunya.
El contingut del resum de la liquidació del pressupost es mostrarà a nivell de desagregació d'articles que integren els capítols de la gestió pressupostària.
La Intervenció General de la Generalitat de Catalunya dictarà les instruccions necessàries per regular les informacions que no s'hagin de retre a la Sindicatura de Comptes i que s'hagin d'elaborar amb euros.
I en determinarà l'estructura i el nivell de desagregació.
En tots els informes que d'acord amb aquest article s'expressin en euros obtinguts a partir de registres comptables en pessetes, mitjançant l'aplicació del tipus fix de conversió i les regles aplicables d'arrodoniment, es podran produir diferències com a conseqüència d'aquests càlculs en un mateix estat comptable entre la informació expressada en pessetes i en euros.
És per això que en aquests informes haurà de constar: "Import en euros obtingut segons el que disposa l'Ordre del conseller d'Economia i Finances de 16 de juliol de 1999".
—5 Imputació comptable de les diferències d'arrodoniment
Durant el període transitori d'introducció de l'euro, les diferències que es generin quan es practiqui l'arrodoniment en operacions econòmiques efectuades per l'entitat es recolliran en el comptes de l'exercici en què s'originin, d'acord amb les instruccions que a l'efecte dicti l'interventor general de la Generalitat de Catalunya.
—1 A partir de l'entrada en vigor de l'euro, les referències a moneda estrangera que continguin el Pla general de comptabilitat Pública de la Generalitat de Catalunya, aprovat per l'Ordre de 28 d'agost de 1996, les seves adaptacions o plans especials i altres normes comptables dictades per la Generalitat, s'entendrà que es refereixen a monedes diferents de l'euro.
—2 S'aproven les següents modificacions al Pla general de comptabilitat pública de la Generalitat de Catalunya, aprovat per l'Ordre de 28 d'agost de 1996:
El compte 669, Altres despeses financeres, es desglossa en els subcomptes 6690, Despeses per diferències derivades de l'arrodoniment de l'euro, i 6691, Altres despeses financeres, que tindran la definició i relació comptable que s'estableixen a l'annex d'aquesta Ordre.
El compte 769, Altres ingressos financers, es desglossa en els subcomptes 7690, Ingressos per diferències derivades de l'arrodoniment de l'euro, i 7691, Altres ingressos financers, que tindrà la definició i relació comptable que s'estableixen a l'annex d'aquesta Ordre.
La present Ordre entrarà en vigor l'endemà de la seva publicació al DOGC, amb efectes des de l'1 de gener de 1999.
Barcelona, 16 de juliol de 1999
Definicions i relacions comptables dels comptes i subcomptes que es creen o es modifiquen al Pla general de comptabilitat pública de la Generalitat de Catalunya
Despeses per diferències derivades de l'arrodoniment de l'euro
Despeses de naturalesa financera no aplegades en altres comptes d'aquest subgrup, incloent-hi, entre altres, els interessos de dipòsits, els interessos de demora i les despeses d'emissió i formalització de deutes i en particular les despeses produïdes per l'arrodoniment als comptes amb motiu de la introducció de l'euro com a nova unitat monetària.
a) Serà carregat amb abonament:
Pressupost de despeses corrent, per l'import de les despeses incorregudes.
a.2) Al compte 270, Despeses de formalització de deutes, per l'import que hagi d'imputar-se en l'exercici de les despeses de formalització de deutes.
a.3) Per l'import de les diferències de l'arrodoniment d'euros a pessetes o de pessetes a euros derivades de la conversió, amb abonament al compte que correspongui.
b) Serà abonat, pel seu saldo, al tancament de l'exercici, amb càrrec al compte 129, Resultats de l'exercici.
Ingressos per diferències derivades de l'arrodoniment de l'euro
Ingressos de naturalesa financera no aplegats en altres comptes d'aquest subgrup.
Se'n poden esmentar, entre altres: comissió per avals i assegurances en operacions financeres amb l'exterior, interessos de demora per tots els conceptes; interessos de comptes corrents bancaris oberts per institucions de crèdit, recàrrec de constrenyiment, etc., i en particular els ingressos produïts per l'arrodoniment als comptes amb motiu de la introducció de l'euro com a nova unitat monetària.
Pressupost d'ingressos corrent, per l'import dels ingressos generats.
a.2) Per l'import de les diferències de l'arrodoniment d'euros a pessetes o de pessetes a euros derivades de la conversió, amb càrrec al compte que correspongui.
b) Serà carregat amb abonament:
b.1) Al compte 433, Drets anul·lats de pressupost corrent, a través dels seus divisionaris, per l'import dels drets anul·lats per anul·lació de liquidacions.
b.2) Al compte 408, Creditors per devolució d'ingressos, al moment en què es dicti l'acord de devolució.
b.3) Al compte 129, Resultats de l'exercici, en la data de tancament de l'exercici, pel seu saldo.